
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Ορεστιάδας στην περιοχή του Ο.Τ. 

126, Ν. Έβρου. 1 

Καθορισμός ορίων και όρων και περιορισμών δόμησης στους οικι¬ 
σμούς «ΒΡΥΤΑ», «ΠΑΝΑΓΙΤΣΑ», «ΖΕΡΒΗ», «ΠΛΑΤΑΝΗ», 
«ΡΙΖΑΡΙ» της επαρχίας Έδεσσας Ν. Πέλλας.-.. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-2063 (1) 

Τροποποίηση ρυμοτομικού σχεδίου Ορεστιάδας στην περιοχή του Ο.Τ. 126, 

Ν. Έβρου. 

Ο ΝΟΜΑΡΧΗΣ ΕΒΡΟΥ 

' Εχοντας υπόψη: 

1. Τις διατάξεις του Α.Ν. 314/68 «περί παροχής στους Νομάρχες 
αρμοδιότητας επί θεμάτων εγκρίσεως η τροποποιήσεως σχεδίων πόλεων 
και κωμών». 

2. Τις διατάξεις του Ν.Δ. 1018/71 «περί τροποποιήσεως και συμπλη- 
ρώσεως του Α.Ν. 314/68 «όπως συμπληρώθηκε με το Ν. 1337/83. 

3. Το σχέδιο πόλεως Ορεστιάδας. 


4. Την υπ’ αριθ. 12/86 απόφαση Δημ. Συμβουλίου Δήμου Ορεστιά¬ 
δας. 

5. Την σύμφωνο γμώμη του μελετητή της Πολεοδομικής μελέτης 
Ορεστιάδας, Δημητριάδη (έγγραφο 3169/6.5.86). 

6. Την εισήγηση του Τ.Π.Π.Ε. 

7. Την υπ’ αριθ. 4/21.5.86 γνωμοδότηση του ΣΧΟΠ, αποφασίζουμε: 

Την τροποποίήση του ρυμοτομικού σχεδίου Ορεστιάδας στην περιοχή του 
Ο.Τ. 126 ως εξής: 

1. Τον χαρακτηρισμό από πράσινο σε οικοδομήσιμο για την ανέ¬ 
γερση κτιρίου στέγασης μηχανημάτων και εργατοτεχνικού προσωπι¬ 
κού του Δήμου Ορεστάδας, του Ο.Τ. που βρίσκεται ανατολικά του 
Ο.Τ. 126 και να αριθμηθεί ως Ο.Τ. 126 α. 

2. Στο νέο Ο.Τ. 126 α, να ανεγερθεί μόνο το πιο πάνω κτίριο στη 
θέση που φαίνεται στο συνημμένο τοπογραφικό διάγραμμα με μέγιστο 
ύψος 5.00 μ. και πλέον 1,20 μέτρα σε περίπτωση στέγης. 

3. Τον χαρακτηρισμό ως οδού του τμήματος πλ. 15,00 μ. του Ο.Τ. 
126, που βρίσκεται σε επαφή με το νέο Ο.Τ. 126 α, και στην προέκταση 
της οδού Ευριπίδου όπως φαίνεται στο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξ/πολη, 29 Μαΐου 1986 

Ο Νομάρχης 
ΑΝΤΩΝΗΣ ΚΩΒΑΙΟΣ 

Αριθ. οιχ. 2301 (2) 

Καθορισμός ορίων και όρων και περιορισμών δόμησης στους οικισμούς 
«ΒΡΤΓΑ», «ΠΑΝΑΓΙΤΣΑ», «ΖΕΡΒΗ», «ΠΛΑΤΑΝΗ», «ΡΙΖΑΡΙ» 

της επαρχίας Έδεσσας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. Γ558/85 «Κυβέρνηση και Κυβερνητικά 
' Οργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) για 
τον τρόπο καθορισμού ορίων οικισμών της Χώρας μέχρι 2000 κατοίκους, 
κατηγορίες αυτών και καθορισμός όρων και περιορισμών δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

5. Την απόφασή μας με αριθ. 296/28.1.1985 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της ΕΣΤΕ. 

7. Τις πράξεις γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμούς 115/85, 129/85, 
130/85, 131/85, 4/86, 45/86, 83/86. 

8. Τις αποφάσεις των Κοινοτικών Συμβουλίων Βρυτών με αριθ. 
49/85, Παναγίτσας με αριθ. 50/85, Πλατάνης με αριθ. 30/85, και 
11/86 και Ριζαρίου με αριθ.38/85. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, αποφασί¬ 
ζουμε: 

1. Καθορίζουμε τα όρια τών οικισμών «ΒΡΊΓΤΑ», «ΠΑΝΑΓΙΤΣΑ», 
«ΖΕΡΒΗ», «ΠΛΑΤΑΝΗ», και «ΡΙΖΑΡΙ» του Νομού Πέλλας, όπως αυτά 
φαίνονται στα σχετικά πρωτότυπα τοπογραφικά διαγράμματα σε κλί¬ 
μακα 1:5000, που συντάχθηκαν με βάση στοιχεία χαρτών και επιτόπου 
έλεγχο, θεωρήθηκαν από τον Προϊστάμενο του τμήματος Πολεοδομίας 
και Πολεοδομικών Εφαρμογών με την από 28.5.86 πράξη του και 
αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

2.1; Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκονται μέσα 
στο ήδη εγκεκριμένο σχέδιο τριακόσια (300) τ.μ. για όλους τους παραπάνω 
οικισμούς. 

2.1.3. Ελάχιστο εμβαδόν αρτιότητας των γηπέδων που βρίσκονται μέσα 
στα όρια των οικισμών αλλά έξω από τα εγκεκριμένα σχέδια ή τα υπάρχοντα 
σήμερα όρια για τους οικισμούς Παναγίτσα, Γίλατάνη, Ριζάρι Χίλια (1000) 
τ.μ. για τους οικισμούς Βρυτά, Ζέρβη πεντακόσια (500) τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του από 24.4.1985 Διατάγματος. 


2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
την 296/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

Βρυτά: Ούτε περιαστικός, ούτε παραλιακός, ούτε τουριστικός. 

Παναγίτσα: Ούτε περιαστικός, ούτε παραλιακός, ούτε τουριστικός. 

Ζέρβη: Ούτε περιαστικός, ούτε παραλιακός, ούτε τουριστικός. 

Πλατάνη: Ούτε περιαστικός, ούτε παραλιακός, ούτε τουριστικός. 

Ριζάρι: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με την 296/28 Ιαν. 1986 
απόφασή μας. 

3.3. Ως προς τη δυναμικότητα: 

Βρυτά: Στάσιμος. 

Παναγίτσα: Δυναμικός. 

Ζέρβη: Στάσιμος, 

Πλατάνη: Στάσιμος. 

Ριζάρι: Δυναμικός. 

3.4. Ως προς το βαθμό διασποράς: 

Βρυτά: Συνεκτικός. 

Παναγίτσα: Συνεκτικός. 

Ζέρβη: Συνεκτικός. 

Πλατάνη: Συνεκτικός. 

Ριζάρι: Διάσπαρτος. 

3.5. Ως προς το μέγεθος: 

Βρυτά: Μεσαίος.· 

Παναγίτσα: Μεσαίος. 

Ζέρβη: Μεσαίος. 

Πλατάνη: Μεσαίος. 

Ριζάρι: Μεγάλος. 

4.1. Στον οικισμό Ριζάρι, ορίζουμε την απόσταση των οικοδομών 
από τον άξονα της εθνικής οδού σε πέντε μέτρα. 

4.2. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διάγραμμα 
από το αρμόδιο Γραφείο ή Τμήμα Πολεοδομίας και Πολεοδομικών 
Εφαρμογών του Νομού, ώστε να εξασφαλίζεται η συνέχεια των υπαρχό¬ 
ντων και η δημιουργία νέων κοινοχρήστων χώρων με τα οριζόμενα στις 
διατάξεις της παρ. 1 του άρθρου 6 του Π.Δ. 24.4.85. 

4.3. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κοιτά τα λοιπά ισχύουν τα οριζόμενα στο Π.Δ. της 24.4.1985 (ΦΕΚ 
181/Δ/85). 

Η απόφοιση αυτή μαζί με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Έδεσσα, 5 Ιουνίου 1986 
Ο Νομάρχης 
ΝΙΚ. ΜΑΚΡΑΚΗΣ 

